Data was extracted from:https://www.infomed.co.il/drugs/oxybutynin/

המומחים של
Info
med
מסבירים:
אוקסיבוטינין היא תרופה המיועדת לטיפול במצבי
פעילות יתר של שלפוחית השתן
, המתבטאים בדחיפות ותכיפות במתן השתן,דליפה, קושי בהשתנה ובאי שליטה במתן השתן. לאוקסיבוטינין פעילות אנטיכולינרגית (בדומה לאטרופין), ובמידה רבה יותר, פעילות נוגדת עוויתות (בדומה לפאפאברין). תכונות אלו גורמות להרפייה של שריר שלפוחית השתן ולדיכוי התכווצויות בלתי רצוניות של שריר שלפוחית השתן. התוצאה היא אגירה גדולה יותר של השתן בשלפוחית, והפחתה בצורך להשתין. בניגוד לפאפאברין, אוקסיבוטינין אינה משפיעה על השריר החלק של כלי הדם, אך יחד עם זאת, הפעילות האנטיכולינרגית אינה סלקטיבית ותורמת לתופעות לוואי כגון: יובש בפה, יובש בעין, יובש בעור ו
עצירות
.
אין להשתמש בתרופה במקרים של רגישות, לחומר הפעיל או לכל אחד ממרכיבי התרופה הנוספים, במקרה של מחלת שרירים
מיאסטניה גראביס
, ב
גלאוקומה
- לחץ תוך עיני מוגבר, התנקבות או בעיה בתפקוד דרכי העיכול, קוליטיס כיבית חמורה, התרחבות פתאומית של המעי הגס, חסימה בדרכי השתן המקשה על מתן שתן.
צילום: shutterstock
מידע על התרופה
אופן נטילת התרופה
טבליות לבליעה
.
ניתן לנטילה עם או בלי מזון.
תדירות וזמן נטילה
מבוגרים: 2-4 פעמים ביום. ילדים: 2-3 ביום.
המינון ואופן הטיפול יקבעו על ידי הרופא בלבד.
מינון מקובל: מבוגרים: טבליה אחת 3-2 פעמים ביום. מינון מקסימלי ליום הוא 4 טבליות.
ילדים מעל גיל 5: טבליה אחת פעמיים ביום. מינון מקסימלי ליום הוא 3 טבליות.
אם אוקסיבוטינין מיועדת לטיפול בהרטבת לילה, יש ליטול את המנה האחרונה לפני השינה.
טווח המינון
טבליה מכילה 5 מ"ג של אוקסיבוטינין.
מבוגרים: 10 עד 20 מ"ג ליום. ילדים מעל גיל  5 שנים: 10 עד 15 מ"ג ליום.
תחילת ההשפעה
30-60 דקות. שחרור מושהה: ריכוזי התרופה בגוף מגיעים לשיא תוך 4-6 שעות. ייתכן ויחלפו מספר שבועות עד שההשפעה תורגש במלואה.
משך ההשפעה
30-60 דקות. שחרור מושהה: ריכוזי התרופה בגוף מגיעים לשיא תוך 4-6 שעות. ייתכן ויחלפו מספר שבועות עד שההשפעה תורגש במלואה.
מנה שנשכחה
יש לקחת מייד כשנזכרים. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה.
הפסקת התרופה
אין להפסיק את התרופה בלי להיוועץ ברופא, התסמינים עלולים לחזור.
מינון עודף
יש לפנות מייד לחדר מיון, בצירוף אריזת התרופה, ולנקוט באמצעי חירום במקרה של דפיקות לב, דופק לא סדיר, נפילת לחץ דם, בעיות נשימה, חוסר תחושה, עוויתות, חום, התייבשות, או איבוד הכרה.
אחסון
טמפרטורה הנמוכה מ-25 מעלות צלזיוס.
אזהרות
תזונה
אין הגבלות.
אלכוהול
צריכת אלכוהול במהלך הטיפול באוקסיבוטינין עלולה לגרום לישנוניות.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לנמנום או לטשטוש ראייה.
הריון
אין להשתמש מבלי להיוועץ ברופא.
הנקה
התרופה עוברת לחלב אם בכמויות קטנות ועלולה להשפיע על התינוק. הנקה בזמן נטילת תרופה זו אינה מומלצת.
תינוקות וילדים
תרופה זו אינה מומלצת בדרך כלל לתינוקות ולילדים מתחת לגיל 5 שנים. מעל גיל 5- יש לטפל במשנה זהירות.
קשישים
יש ליטול בזהירות רבה במטופלים מעל גיל 65 בשל הסיכון לפגיעה קוגניטיבית ומכיוון שמטופלים אלו נמצאים בסיכון מוגבר לתופעות לוואי.
דווח לרופא במקרה של
חסימה של דרכי השתן
הגדלת הערמונית (פרוסטאטה מוגדלת)
ברקית (glaucoma)
חסימת מעי
הפרעות בקיבה, בעיה בדרכי עיכול
מחלת עצבים
חולשת שרירים חמורה (myasthenia gravis)
מחלת לב או יתר לחץ דם
מחלת כבד, מחלת כליות
אלצהיימר (Alzheimer)
פעילות יתר של בלוטת התריס
טמפרטורת גוף גבוהה או חום, אקלים חם
סיכון ממנת יתר
גבוה
סיכון מפיתוח תלות
נמוך
תופעות לוואי
אוקסיבוטינין נסבלת הטב בדרך כלל. תופעות הלוואי  השכיחות ביותר כוללות : יובש בפההפרעות בעיכול, בחילה, עצירות, כאבי ראש, סחרחורת, טשטוש בראייה. מומלץ למצוץ סוכריה יבשה ללא סוכר ולשתות הרבה מים, כדי להתגבר על היובש בפה. תופעות לוואי שכיחות: יובש בעיניים, שלשול, הקאה, בלבול, הסמקה- מופיעה במיוחד אצל ילדים, מוגבלות בריקון מוחלט של שלפוחית השתן. ניתן להשתמש בטיפות עיניים המעניקות לחות כדי להתגבר על עיניים יבשות. תופעות לוואי בשכיחות שאינה ידועה כוללות: מכת חום, ועלייה מוגזמת בחום הגוף. מומלץ להימנע משהייה במקומות חמים מידי
.
תלות בתרופה, הפרעות נפשיות, הפרעות קוגניטיביות, הפרעות בדופק, חוסר התמצאות, פריחה.
אוקסיבוטינין עלולה להפחית את כמות הרוק, דבר העלול לגרום לריקבון שיניים או לזיהום פטרייתי בפה.
אוקסיבוטינין יכולה לגרום לגלאוקומה- לחץ תוך עיני מוגבר. סימנים כמו ראייה מטושטשת, אובדן ראייה או כאב כלשהו בעין, מחייבים פנייה מיידית לרופא.
אוקסיבוטינין יכולה לגרום הזיות, בלבול או ישנוניות וייתכן שהרופא ישקול לבצע מעקב רפואי
.
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
תרופות אחרות מקבוצת האנטיכולינרגים או האנטימוסקרינים, כנו תרופות מסוימות לטיפול בתסמונת המעי הרגיז, באסתמה, בחוסר שליטה במתן שתן, במחלת ים, בהפרעות תנועה הקשורות במחלת הפרקינסון.
תרופות להרגעה שגורמות להרגשת נמנום.
תרופות לטיפול בבחילה ובהקאות, כמו כלורפרומזין או פרוכלורופרזין.
תרופות לטיפול בדמנציה, כמו דונפזיל, ריבסטיגמין,  גאלאנטמין או טקרין. אוקסיבוטינין עלול לפגוע ביעילות הטיפול בתרופות אלו. מומלץ להימנע משימוש באוקסיבוטינין, או להפחית מהמינון שלו
.
תרופות בעלות השפעה אנטיכולינרגית כגון: בופרופיון, קלוזאפין, אולאנזאפין, מאפרוטילין, דיזופיראמיד, נוגדי דיכאון טריציקליים, כמו אמיטריפטילין, אימיפראמין או דוסולפין, תרופות נוגדות פסיכוזה ממשפחת הפנותיאזינים - השפעה מוגברת על תופעות הלוואי. יש צורך בהתאמת המינונים.
תרופות אנטי פטרייתיות כגון: קטוקונאזול, איטראקונאזול- אוקסיבוטינין עלול לפגוע בפעילות תרופות אלו. בנוסף תרופות ממשפחה זו עלולות להעלות את רמות האוקסיבוטינין בדם. מומלץ להחליף לתרופה אנטיפטרייתית אחרת או להפחית את מינון האוקסיבוטינין. אריתרומיצין או אנטיביוטיקות מקרולידיות אחרות המשמשות לטיפול בזיהומים בקטריאליים. .
נוגדי חומציות: יש להקפיד על מרווח של שעתיים לפחות בין נטילת התרופות.
אמנטדין, לטיפול במחלת הפרקינסון או בזיהומים ויראליים מסוימים.
ל-דופה או ביפרידן, לטיפול במחלת הפרקינסון.
דיגוקסין או קווינידין, לטיפול בבעיות לב.
אטרופין, המשמש לטיפול בהרעלות למיניהן, בקצב לב איטי, במצבי עיניים מסוימים או שניתן בזמן ניתוח.
תרופות לטיפול בבעיות הקשורות לקיבה ולמעי, כמו דומפרידון
,
מטוכלופרמיד, בטאנכול.
תרופות אנטיהיסטמיניות מסוימות לטיפול באלרגיה.
השפעת שימוש ממושך
לא ידוע על בעיות מיוחדות באנשים הנוטלים תרופה זו לתקופה ממושכת.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא